สบช่องซื้อ BEM หลังรูดเกือบ 3% โบรกฯ เคาะเป้า 13 บ. ชี้สะท้อนปัจจัยลบไปแล้ว
สบช่องซื้อ BEM หลังรูดเกือบ 3% โบรกฯ เคาะเป้า 13 บ. ชี้สะท้อนปัจจัยลบไปแล้ว ล่าสุดอยู่ที่ 9.05 บาท ลบ 0.25 บาท หรือ 2.69% มูลค่าซื้อขาย 304.79 ล้านบาท
สบช่องซื้อ BEM หลังรูดเกือบ 3% โบรกฯ เคาะเป้า 13 บ. ชี้สะท้อนปัจจัยลบไปแล้ว ล่าสุดอยู่ที่ 9.05 บาท ลบ 0.25 บาท หรือ 2.69% มูลค่าซื้อขาย 304.79 ล้านบาท
14 ก.ค. 2563

ผู้สื่อข่าวรายงานว่า ราคาหุ้น บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ล่าสุด ณ เวลา 11.25 น. อยู่ที่ 9.05 บาท ลบ 0.25 บาท หรือ 2.69% สูงสุดที่ 9.20 บาท ต่ำสุดที่ 9 บาท ด้วยมูลค่าซื้อขาย 304.79 ล้านบาท

ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” หุ้น BEM ราคาเป้าหมาย 13 บาท/หุ้น โดยมองว่า มองว่าผลกำไรที่จะผิดหวังในไตรมาส 2/63 จากพิษ COVID-19 ได้สะท้อนอยู่ในประมาณการของบล.เมย์แบงก์ กิมเอ็ง ไปแล้ว ขณะที่การฟื้นตัวของผู้ใช้ทางด่วน และ รถไฟฟ้า ยังคงใกล้เคียงตามประมาณการของบล.เมย์แบงก์ กิมเอ็ง (มิ.ย./ส.ค. ตามลำดับ) และเริ่มดูดีในต้นเดือน ก.ค. จึงคงประมาณการกำไรไว้ที่เดิม ขณะที่ upside ใหม่จากการประมูลรถไฟฟ้าสายสีส้มจะเริ่มเด่นชัดขึ้นการเปิดซองเดือน ต.ค. 2563
ทั้งนี้ราคาหุ้นได้สะท้อนประเด็นนี้ไปแล้ว และเชื่อว่าตลาดจะไม่กังวลต่อผลการดำเนินงานไตรมาส 2/63 ที่ผิดหวัง ซึ่งงได้นำความเสียหายเหล่านี้ใส่ไว้ในประมาณการล่วงหน้าแล้ว คงประมาณการกำไรสุทธิปีนี้ที่ 2.9 พันล้านบาท ตามเดิม หดตัว 47% เมื่อเทียบจากปีก่อน จากนั้นในปี 2564 คาดว่าจะฟื้นต่อ 17% เมื่อเทียบจากปีก่อน เป็นกำไร 3.4 พันล้านบาท ได้ประโยชน์เต็มที่จะโครงสร้างสัมปทานทางด่วนใหม่ และปริมาณผู้ใช้บริการฟื้นตัว